คือแม่ดิฉันจะตื่นตี2 เพื่อออกไปขายของเช้ามืด และจะปวดท้องเวลาเดิมประมาณตี3 ทุกวัน ไปส่องกล้องแล้วบอกว่าเป็นกระเพราะอักเสบ กินยาลดกรดแล้วก็ไม่ดีขึ้น กลัวจะเป็นมะเร็งนะคะถ้ากินยาไม่ดีขึ้น อยากปรึกษานะคะควรทำอย่างไรดีคะ
สวัสดีค่ะ หากได้รับการส่องกล้องตรวจดูแล้วว่าไม่มีก้อนเนื้อในกระเพาะอาหาร และตรวจแล้วว่าเป็นโรคกระเพาะอาหารอักเสบ ผลตรวจนี้น่าจะมีความเชื่อถือได้นะคะโรคกระเพาะอาหารอักเสบ สามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้นโดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ ..การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะหากปรับเปลี่ยนพฤติกรรมแล้วไม่ดีขึ้น แนะนำ พาแม่กลับไปพบแพทย์เพื่อปรับเปลี่ยนการรักษาอย่างเหมาะสมต่อไปค่ะ